Ажәытә аамҭа иацу ахаара, агьама атәы дазааҭгылоит Џьгьарда ақыҭа инхо, 80 шықәса ирҭысхьоу абырг Илиа Ашәба.
Сақариа иҟоу аҧсуаа ркультуратə хеидкыла аиҳабы Орал Бганба ашықəс алкаақəа дырзааҭгылоит.
Ҭырқəтəылатəи Ареспубликаҿы иҟоу Азинмчра нагӡа змоу Аҧсны Аҳəынҭқарра ахаҭарнак Вадим Ҳаразиа дырзааҭгылоит 2018-тəи ашықəс алкаақəа.
Sputnik аколумнист Елеонора Коӷониаԥҳа илгәалалыршәоит лхәыҷра аамҭақәа рзы аԥсуа қыҭаҿы Ашықәс ҿыц аныҳәа гәырӷьарыла ишазгәарҭоз.
Иахьа иҧсы ҭазҭгьы ашəҟəыҩҩы Леонти Лабахəуа ихыҵуазаарын 107 шықəса. Апоет иҧсҭазаареи ирҿиаратə мҩеи игəалаиршəоит алитератураҭҵааҩы, акритик, апублицист Руслан Қапба.
"Алашарахь амҩа сықәуп" ҳәа хьӡыс измаз апоет Дырмит Габалиа ихәылԥаз хәышықәсатәи ирҿиара аихшьаала азыҟанаҵеит. Иара шьақәгылан ҩ-хәҭакны: аграждантә лирикеи абзиабаратә лирикеи рыла. Насгьы ари ахәылԥаз иаиуит даҽакы иаламҩашьо ахатәы ҟазшьа ҷыда.
Адунеи зыхьӡ ахыҵәаз аԥсуа сахьаҭыхҩы Алеқсандр Чачба (Шервашиӡе) диижьҭеи иахьа 151 шықәса ҵуеит. Уи иԥсҭазаареи ирҿиареи ртәы дазааҭгылоит аскульптор, А. Чачба ихьӡ зху Аҟәатәи асахьаҭыхратә ҵараиурҭа аиҳабы Амиран Адлеиба.
Аԥсны аҵареи аҭҵаарадырреи рминистр Адгәыр Какоба еиҭеиҳәоит ааигәа Аԥсны иаԥҵаз ахыцуаа реилазаара "Афырхы" шышьақәгылази, уи алахәцәа рнапы злаку аусқәеи ртәы.
Sputnik акорреспондент Аинар Ҷыҭанаа амҩан дзықәшәаз ҭоурыхк дагәылаԥшны еиҭеиҳәоит ауаатәыҩса ҳаилазаараҿы "аизыразра аимхәыц" аԥымҵәара аҵак ду шамоу.
Ажәытә аԥсуа маҭәарқәа реизгареи, реибыҭареи, жәлар ринструментқәа рыҟаҵареи ирызҿлымҳау Геннади Платон-иԥа Ҵәыџьба иаҳзеиҭеиҳәеит ари аус инаҭо аинтереси, агәахәара дуи ртәы.
Аԥсышәала раԥхьатәи мҽхакыҭбаалатәи онлаин-диктант амҩаԥгара аҵаки, нас уи зхы алазырхәыз рхыԥхьаӡара - абызшәа апроблема згәы иҵхаҵәҟьо шырацәаҩым шаршаҳаҭуеи атәы дазааҭгылоит Sputnik аколумнист Елеонора Коӷониаԥҳа.
Аԥсуа ҭаацәараҿы Ашықәс ҿыц аԥылара рыҽшазыҟарҵо, уи аныҳәа иазкны ирымоу азгәаҭарақәеи анылҵеит афольклорист Есма Ҭодуаԥҳа Тҟәарчал ақалақь инхо Нуну Дарсалиа-Лакашьиа лҟны.
Ганрацәала арҿиаратә баҩхатәра злоу, Ҭырқәтәылантәи зҭоурыхтә ԥсадгьыл ахь дааны, араҟа аҵара зҵо, нхара ҳәа аангыларагьы згәы иҭоу арԥыс Кадыр Тәанба диҿцәажәеит Sputnik акорреспондент Сырма Ашәԥҳа.
Аҧсадгьыл ахь архынҳəразы аминистр ихаҭыҧуаҩ, аҭоурыхҭҵааҩ Џьамбул Инџьгьиа дазааҭгылоит Канада инхоз ҳџьынџьуаҩ, аҵарауаҩ, афилософ ду Мураҭ Иаган иҧсҭазаареи ирҿиаратə мҩеи рҟынтə лкаақəак. Иахьа иара диижьҭеи 101 шықәса ҵуеит.
Аԥсуара иазҿлымҳау, ажәытә ҭоурых амырӡра иашьҭоу Ҭырқәтәыла инхо ҳџьынџьуаҩ Ердынџь Аҭеиба, иабдуцәа Аԥснынтә инаргаз рҟәых еиқәырханы имоуп.
Афилософиатə наукақəа рдоктор, апрофессор, Аҧснытəи Аҳəынҭқарратə университет акультурологиеи афилософиеи ркафедра аиҳабы, Аҧсны иреиҳаӡоу аҵараиурҭа зҽаҧсазтəыз аусзуҩ, "Агəымшəараз" амедал занашьоу Иван Дорофеи-иҧа Ҭарба имшира аҿны иаҳзеиҭеиҳәеит аҧсҭазаараҿы имоу ифолософиатə знеишьа атәы.
Асовет Еидгылаан аԥсуа қыҭақәа рзы ачаи хныҟәгаган. Аџьынџьтәылатә еибашьра ашьҭахь еиуеиԥшым амзызқәа ирыхҟьаны ари акультура маҷ-маҷ игәыгәҭажьхеит. Ачаи жәларбжьаратәи амш аҽны урҭ амзызқәа дрылацәажәеит аибашьра ашьҭахь Очамчыратәи 2-тәи ачаитә фабрика напхгара азҭоз, иахьа Очамчыратәи араионтә Еизара ахантәаҩы ицхырааҩу Виачеслав Кәакәасқьыр.
20 шықәса раахыс аҳәса рҳақьымс иҟоу, ҩ-нызқьҩык инарзынаԥшуа ахәыҷқәа шьҭызххьоу, шәҩыла аҳәса рчымазарақәа зхәышәтәхьоу Инна Сергеи-иԥҳа Ҳашыг иаҳзеиҭалҳәеит ари аус иацу аҭакԥхықәра атәы.
Ҧхынҷкəынмза 14, 1992шықәса рзы Тҟəарчалынтəи Гəдоуҭаҟа ахҵəацəа згоз авертолиот Гəылрыҧшь араион Лаҭа ақыҭан иҭархан. Ари ахҭыс хлымӡаах хамшҭыхəны иаанхоит ҳҭоурых адаҟьақəа рҿы, уи зыблала избаз ахаан ргәы иҭыҵуам.
Баслахә ақыҭан инхо Рауль Бганба 80 шықәса дшырҭагылоугьы есышықәса ашьха дхалоит. Иара еиҭеиҳәеит раԥхьаӡа ашьха ицара шыҟалаз, насгьы ихало дарбанызаалак ихымҩаԥгашьа зеиԥшразар акәу. Аиҿцәажәара мҩаԥигеит Аинар Ҷыҭанаа.